Δημήτριος Μπαμπάκος

Ο Δημήτριος Μπαμπάκος του Παναγιώτη (9 Μαρτίου 1893 - 11 Μαρτίου 1976) ήταν Έλληνας δικηγόρος, ποινικολόγος και πολιτικός , που διετέλεσε βουλευτής  και υπουργός, ιδρυτικό μέλος της Ένωσης Ελλήνων Ποινικολόγων.

 Σταδιοδρομία 
Γεννήθηκε στην Κέρκυρα και σπούδασε νομικά στο Πανεπιστήμιο των Αθηνών.Ελληνικόν who's who, Εκδοτικός Οργανισμός Ελληνικών who's who 1965, σελ. 395. Έλαβε μέρος σε πολλά διεθνή συνέδρια και υπήρξε ένας από τους δικηγόρους που ίδρυσαν την Ένωση Ελλήνων Ποινικολόγων.    

 Βουλευτής 
Για πρώτη φορά εξελέγη βουλευτής Αθηνών στις εκλογές του 1926 με το Κόμμα Ελευθεροφρόνων και επανεξελέγη με το Λαϊκόν Κόμμα το 1932 και το 1933.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 126 (αριθμ. 1051) Εν συνεχεία εξελέγη βουλευτής Αττικοβοιωτίας το 1935 με το Λαϊκό Κόμμα. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 33, αρ. 280). Τέλος, εξελέγη βουλευτής Αθηνών με τον Ελληνικό Συναγερμό το 1951 και 1952 και με την ΕΡΕ το 1958.

 Υπουργός 
Ο Μπαμπάκος ήταν υπουργός δύο φορές. Για πρώτη φορά έγινε υπουργός Δικαιοσύνης στην κυβέρνηση του Αλ. Παπάγου από τις 19 Νοεμβρίου 1952 ως τις 11 Απριλίου 1954. Στην κυβέρνηση Καραμανλή υπηρέτησε ως υπουργός Βορείου Ελλάδας από τις 15 Οκτωβρίου 1955 ως τις 11 Ιανουαρίου 1956. 

 Θάνατος και τιμές 
Πέθανε σε ηλικία 83 ετών και κηδεύτηκε τον Μάρτιο του 1976."Πέθανε στην Αθήνα ο ποινικολόγος Δ. Μπαμπάκος", Μακεδονία, φύλλο 12-3-1976,  σελ. 3

Προς τιμήν του θεσμοθετήθηκε βραβείο από την Ένωση Ελλήνων Ποινικολόγων, για νέους δικηγόρους.

 Πηγές 

Κατηγορία:Ποινικολόγοι
Κατηγορία:Βουλευτές Αθηνών
Κατηγορία:Βουλευτές Αττικοβοιωτίας
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Βορείου Ελλάδος
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες Νομάρχες